สตาร์ วอร์ส: กำเนิดใหม่สกายวอล์คเกอร์

| สตาร์ วอร์ส: กำเนิดใหม่สกายวอล์คเกอร์ |
| --- | --- |
ใบปิดภาพยนตร์ภาษาไทย
กำกับ: เจ. เจ. แอบรัมส์
เขียนบท:   เจ. เจ. แอบรัมส์  คริส เทร์ริโอ 
สร้างจาก: สตาร์ วอร์ส โดย จอร์จ ลูคัส
อำนวยการสร้าง:   แคทลีน เคนเนดี  เจ. เจ. แอบรัมส์  มิเชลล์ เรยวาน 
นักแสดงนำ:   เดซี ริดลีย์  แอดัม ไดรเวอร์  จอห์น โบเยกา  ออสการ์ ไอแซก  ลูพีตา ญองอ  ดอมห์แนล กลีสัน  เคลลี มารี แทรน  ยอนาส ซูออตาโม  บิลลี แคทเธอรีน ลอร์ด  นาโอมิ แอ็กคี  ริชาร์ด อี แกรนต์  เครี รัสเซลล์  มาร์ก แฮมิลล์  แอนโธนี แดเนียลส์  บิลลี ดี วิลเลียมส์  แคร์รี ฟิชเชอร์ 
กำกับภาพ: แดน มินเดล
ตัดต่อ:   มาเรียนน์ แบรนดอน  สเตฟาน กรูบ 
ดนตรีประกอบ: จอห์น วิลเลียมส์
บริษัทผู้สร้าง:   ลูคัสฟิล์ม  แบดโรบอทโปรดักชันส์  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   20 ธันวาคม ค.ศ. 2019 (2019-12-20) (สหรัฐอเมริกา) 
ความยาว: 142 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 275 ล้านดอลลาร์สหรัฐ
ทำเงิน: 1,074 ล้านดอลลาร์สหรัฐ
ก่อนหน้านี้: เอพพิโซด 8: ปัจฉิมบทแห่งเจได
สตาร์ วอร์ส: กำเนิดใหม่สกายวอล์คเกอร์ (อังกฤษ: Star Wars: The Rise of Skywalker) เป็นภาพยนตร์ในชุด สตาร์ วอร์ส ภาพยนตร์มหากาพย์ในโลกเทพนิยายอวกาศ มีเจ. เจ. แอบรัมส์ เป็นผู้กำกับ อำนวยการสร้าง และร่วมเขียนบท เป็นภาพยนตร์ลำดับที่สามและลำดับสุดท้ายในชุดภาพยนตร์ไตรภาคต่อของ สตาร์ วอร์ส ต่อจาก สตาร์ วอร์ส: ปัจฉิมบทแห่งเจได เป็นผลงานร่วมผลิตระหว่างบริษัทลูคัสฟิล์ม และแบดโรบอทโปรดักชันส์ซึ่งเป็นบริษัทผลิตภาพยนตร์ของแอบรัมส์ จัดจำหน่ายโดยวอลท์ดิสนีย์สตูดิโอโมชั่นพิคเจอร์ส
กำเนิดใหม่สกายวอล์คเกอร์ เล่าเรื่องของเรย์ ฟินน์ และโพ ดาเมรอน ที่ร่วมกันนำทัพขบวนการฝ่ายต่อต้านเข้าร่วมต่อสู้ครั้งสุดท้ายเพื่อต่อกรกับผู้นำสูงสุดไคโล เรน และปฐมภาคี ซึ่งได้รับความช่วยเหลือจากจักรพรรดิพัลพาทีนที่กลับมาจากความตาย ในตอนแรกมีรายงานข่าวว่าไรอัน จอห์นสัน จะเป็นผู้เขียนบทให้กับภาพยนตร์ตอนที่ 9 นี้ แต่ต่อมาเมื่อเดือนสิงหาคม ค.ศ. 2015 โคลิน เทรวอร์โรว์ก็ถูกว่าจ้างให้มากำกับและเขียนบทแทน พร้อมกับผู้ร่วมงานคือเดเรก คอนนอลลี ทั้งสองคนยังคงได้มีชื่อเป็นผู้แต่งเรื่องร่วมกับแอบรัมส์และคริส เทอร์ริโอในผลงานฉบับเสร็จสมบูรณ์ ต่อมาเดือนกันยายน ค.ศ. 2017 เทรวอร์โรว์ถอนตัวจากโครงการสร้างภาพยนตร์เรื่องนี้ เนื่องจากมีความคิดเห็นขัดแย้งกันกับผู้สร้างคือแคทลีน เคนเนดี ทำให้แอบรัมส์กลับมารับหน้าที่เป็นผู้กำกับอีกครั้ง จอห์น วิลเลี่ยมส์ กลับมาประพันธ์ดนตรีประกอบให้ภาพยนตร์เรื่องนี้เป็นเรื่องสุดท้ายในชุด ภาพยนตร์เปิดกล้องถ่ายทำเมื่อเดือนสิงหาคม ค.ศ. 2018 ที่ไพน์วูดสตูดิโอ ประเทศอังกฤษ และปิดกล้องถ่ายทำเมื่อเดือนกุมภาพันธ์ ค.ศ. 2019 งานสร้างหลังการถ่ายทำเสร็จสมบูรณ์เมื่อวันที่ 24 พฤศจิกายน ค.ศ. 2019 ใช้ทุนสร้างไปทั้งหมด 275 ดอลลาร์สหรัฐ ถือเป็นภาพยนตร์ที่ใช้ทุนสร้างสูงที่สุดเรื่องหนึ่งในประวัติศาสตร์การสร้างภาพยนตร์
หลังจากออกฉายในสหรัฐเมื่อวันที่ 20 ธันวาคม ค.ศ. 2019 ภาพยนตร์เรื่องนี้ก็ได้รับเสียงตอบรับแบบก้ำกึ่ง โดยนักวิจารณ์ชื่นชมการแสดง ดนตรีประกอบและวิชวลเอฟเฟกต์ แต่วิจารณ์การดำเนินเรื่องและธีมที่ต่างจาก สตาร์ วอร์ส: ปัจฉิมบทแห่งเจได ภาพยนตร์ทำรายได้กว่า 1 พันล้านดอลลาร์สหรัฐ ปัจจุบันเป็นภาพยนตร์ที่ทำรายได้สูงสุดในปี ค.ศ. 2019 เป็นอันดับที่ 7
ภาคต่อ สตาร์ วอร์ส: ปฐมบทใหม่  (อังกฤษ: Star Wars: A New Beginning) บอกเล่าเรื่องราว 15 ปีหลังภาพยนตร์ดังกล่าวผ่านตัวละคร เรย์ ที่ตอนนี้ได้ก่อตั้งภาคีเจไดใหม่ โดยมี ฟิลลี่ ดาเมรอน ลูกสาวบุญธรรมของโพและฟินน์เป็นตัวละครนำหลัก กำกับโดย ชาร์มีน โอเบด-ชินอย มีกำหนดฉายในสหรัฐวันที่ 18 ธันวาคม ค.ศ. 2026